ધોલેરા SIRને સ્માર્ટ સિટી તરીકે વિકસાવવા ઉપરાંત ધોલેરા SIR માટે આકાર લેનારા અન્ય આનુસંગિક આધુનિકત્તમ માળખાકીય વિકાસના પ્રોજેકટ-અમદાવાદથી ધોલેરા સુધીનો એક્ષપ્રેસ વે, વીજળી અને પાણીની સુવિધાઓ તથા SIRના આંતરિક માર્ગ વિકાસના નેટવર્કની પણ સમીક્ષા કરવામાં આવી હતી. દહેજ PCPIR જે દેશના સર્વોત્તમ રાસાયણીક અને પેટ્રોલિયમ, પેટ્રોકેમિકલ્સ રિજીયન તરીકે ઉદ્યોગક્ષેત્રે વિશ્વના ઉત્તમ વિકસી રહેલા ક્ષેત્રમાં ગણમાન્ય બન્યું છે તેની માળખાકીય સુવિધાઓ અને સુવિચારિત આયોજનની સમીક્ષા દરમિયાન મુખ્યમંત્રીએ સામાન્ય માનવીના જીવનધોરણને કેન્દ્રસ્થાને રાખવાના દિશાદર્શક સૂચનો કર્યા હતા.